Incident aerian la frontiera dintre Liban şi Israel / Militarii israelieni au doborât o dronă.
O dronă de mici dimensiuni a pătruns din Liban în Israel, fiind doborâtă de armata israeliană. Incidentul a avut loc în cursul nopţii în zona Muntelui Hermon. Tensiunile la frontiera nordică a Israelului s-au amplificat după uciderea unui militant Hezbollah în Siria.
Armata israeliană a doborât o dronă care a pătruns pe teritoriul Israelului, în apropierea frontierei cu Libanul, un incident produs în contextul tensiunilor cu mişcarea şiită Hezbollah, afirmă surse citate de cotidianul Times of Israel.Incidentul aerian a avut loc în cursul nopţii de joi spre vineri în zona Muntelui Hermon, la frontiera dintre Liban şi Israel.O dronă de mici dimensiuni a fost doborâtă de militari israelieni imediat după intrarea în spaţiul aerian al Israelului."Armata israeliană este în stare de alertă în zona de nord şi nu va permite încălcarea suveranităţii statului Israel", au anunţat oficiali militari israelieni.Tensiunile la frontiera nordică a Israelului s-au amplificat după ce un membru al mişcării şiite Hezbollah a fost ucis într-un raid aerian efectuat în iulie la periferia oraşului sirian Damasc. Atacul este atribuit de Siria Israelului.